Derecho
Derecho on suure mõjualaga, kauakestev, sirgelt liikuv ilmastikunähtus, millega kaasnevad tugevad kiiresti liikuvad äikesetormid. Mitmesugustest väiksema mõjualaga tormidest koosnedes moodustab derecho suurema atmosfäärinähtuste süsteemi, mida käsitletakse ühtse tormina. Tavaliselt on derecho'd konvektsioonist põhjustatud ning moodustavad kaarkaja kujulise pagijoone. Derecho'd tekivad troposfääri ülaosas tõusva sooja õhu ja niiskuse piirkonnas. Derecho liigub kiiresti ja tormifrondi taga ulatub tuule tugevus sageli üle 25 m/s. Sooja ilma fenomenina esineb neid rohkem suvel, eriti juunis ja juulis, põhiliselt põhjapoolkeral, kuid neid võib ette tulla läbi terve aasta.